**USMERNENIE A INFORMÁCIE PRE VZDELÁVACIE USTANOVIZNE**

**Uznesenie Vlády SR č. 789/2021 zo dňa 22. decembra 2021 *k návrhu na vytvorenie núdzových zdravotníckych zariadení v čase humanitárnych zariadení v dôsledku vývoja epidemiologickej situácie v Slovenskej republike***

**Miesta pôsobenia**

1/ triážne stany pri vybraných zdravotníckych zariadeniach

2/ mobilné ambulancie vnútorného lekárstva pri zdravotníckych zariadeniach

3/ reprofilizovaný lôžkový fond vybraných zdravotníckych zariadení

4/ mobilné oddelenia vnútorného lekárstva (pôvodne tzv. núdzové zdravotnícke zariadenia) pri vybraných zdravotníckych zariadeniach (Bratislava, Žilina, Prešov, v prípade významnej nepriaznivej epidemiologickej situácie).

**Výkon činností**

Študent môžu poskytovať zdravotnú / ošetrovateľskú starostlivosť v rozsahu, ktorý zodpovedá jeho získaným teoretickým vedomostiam a praktickým zručnostiam nadobudnutým teoretickou a praktickou výučbou pod odborným dohľadom zdravotníckeho pracovníka (lekára, sestry) určeného poskytovateľom.

**Nástup prvej skupiny študentov do zdravotníckych zariadení je od 1. februára 2022.**

**V prípade pretrvávajúcej nepriaznivej epidemiologickej situácie, sa predpokladá nástup druhej skupiny študentov do zdravotníckych zariadení, a to od 1. marca 2022.**

Účasť študentov na poskytovaní zdravotnej starostlivosti:

**študijný odbor všeobecné lekárstvo:**

* február 2022 – 5. ročník (v prípade nepriaznivej epidemiologickej situácie aj 6. ročník)
* marec 2022 – 4. ročník (v prípade nepriaznivej epidemiologickej situácie aj 5. ročník)

**študijný odbor ošetrovateľstvo**

* február 2022 – 3. ročník
* marec 2022 – 2. ročník

Požiadavky na zaočkovanosť študentov podľa stanoviska hlavného hygienika Slovenskej republiky:

* kompletne očkovaní 2 dávkami vakcíny a podaná tretia posilňujúca dávka,
* kompletne očkovaní 2 dávkami vakcíny a prekonané ochorenie COVID-19 (prekonanie ochorenia nie staršie ako 90 dní).

V prípade, ak má záujem o účasť aj študent, ktorý nie je zaočkovaný 3. dávkou vakcíny, označí požiadavku na očkovanie v rámci prihlasovania sa a zaočkovanie zabezpečí poskytovateľ zdravotnej starostlivosti.

Zdravotnícke zariadenie uzatvorí so študentom zmluvu o pracovnoprávnom vzťahu. Finančné ohodnotenie študentov bude vo výške 10,00€/ hod.

Testovanie študentov na ochorenie COVID-19 a ochranné pracovné pomôcky zabezpečí poskytovateľ zdravotnej starostlivosti.

V prípade pozitívneho testu študenta na ochorenie COVID-19 postupuje poskytovateľ zdravotnej starostlivosti podľa aktuálne platnej vyhlášky Úradu verejného zdravotníctva Slovenskej republiky.

**Študenti nastupujúci do zdravotníckych zariadení od 1. februára 2022 sa prihlásia do vybraných zdravotníckych zariadení, aj so zohľadnením miesta ich pobytu, do 27. januára 2022, do 12:00 hod. tu:** [**https://www.covidvnemocniciach.sk/student/**](https://www.covidvnemocniciach.sk/student/)

V prípade potreby nástupu študentov do zdravotníckych zariadení od 1. marca 2022 sa prihlásia do vybraných zdravotníckych zariadení v termíne od21. februára 2022 do 24. februára 2022 tu: <https://www.covidvnemocniciach.sk/student/>

Počet miest v zdravotníckych zariadeniach je, v závislosti od lokálnych potrieb, obmedzený.

Študentov bude kontaktovať personalista ním vybraného zdravotníckeho zariadenia.

Informácia o prihlásených študentov v zdravotníckych zariadeniach bude následne zaslaná vzdelávacím ustanovizniam.

Účasť študentov bude realizovaná formou zmeny harmonogramu akademického roka, tiež ukončenie akademického roka 2021/2022 v súlade s príslušným ustanovením zákona č. 131/2002 Z. z.

V súlade s listom Ministra školstva vedy, výskumu a športu SR 2022/10817:1-D2810, je najvhodnejším riešením uznanie doby pôsobenia študentov v zdravotníckych zariadeniach alebo aspoň jej časti, ako praktického vyučovania v rámci štúdia.